Tænk, at der er gået ti år!
Ti år siden vores rædsomme kamp. Ti år siden jeg blev syg.
Og nu er min lille pige blevet voksen.
Vi gjorde det!
Vi opfostrede en fantastisk pige.
Det var lige på vippen på et tidspunkt, ikke?
Teenagerårene er aldrig nemme.
Men vi kom igennem.
College og jurastudiet.
Nu skal hun så giftes med en læge. Vi vandt virkelig i forældrelotteriet.
- For tidligt at spørge til børnebørn? - Aldrig.
Tak.
For at blive hos hende igennem...
...det hele.
Det var ikke mig.
Alt det gode, hun har i sig,
er på grund af dig, Kate.
Johnny havde vel også nok en finger med i spillet.
Tja, måske.
Men seriøst...
Det var dig.
Hun er det bedste af dig.
- Så er det vist tid. - Ja.
Tallulah Rose, alle venter på dig.
Hvad er alt det?
Vi starter med argentinsk maté.
Min morgenrutine er meget vigtig.
Vi fortsætter her med en skål med blandede bær,
som du er velkommen til at dele,
og her har vi fire ens pandekager med perfekt udskårne, lækre bananer.
Ikke hjemmedyrkede, men lige så friske.
Specifikt til dig.
- Tak. - Det var så lidt.
- Det var rigtig sjov i går. - Ja, det var.
Du har en imponerende stamina i forhold til din alder.
Jeg var meget inspireret, fordi jeg nu ved, at du elsker mig.
Sagde jeg det?
Det gjorde du.
Som jeg husker det, så sagde du ikke noget til mig.
Du gav mig ikke en chance.
Du begyndte at kysse mig og flå mit tøj af.
Så trak du mig herop og udnyttede mig.
Godt, så.
Hvad med nu?
Hvad mener du?
Ved du hvad? Bare glem det.
- Du kender vist svaret. - Ville du dø af at sige det?
Nej! Men det her er meget sjovere. Jeg nyder det virkelig.
Du er sgu et røvhul!
Det ved jeg godt.
Men jeg elsker dig sgu også, Tallulah Rose.
På tom mave? Seriøst?
Du er bare for meget!
Tag den ikke! Vær nu sød.
- Giv mig bare et sekund. - Nej!
Hallo?
Okay, jeg kommer nu.
Hvad sker der?
Det er Kate. Hun...
Hun fik et anfald. Hun er indlagt.
- Husk det nu, skat. - Stille under optagelsen. Ja.
Præcis.
Internettet er ikke længere kun for nørder.
Nu har vi allesammen fået e-mail,
selv jeg, for jeg er Carol Mansour, og jeg...
...har lige prøvet det. Tilbage til dig, Chuck.
- Johnny. - Og vi er ude.
Far!
Marah! Hej.
- Hvordan gik turen, skat? - Jeg så en tyrannosaurus!
Gjorde du? Og den spiste dig ikke?
Det var et skelet, far.
Åh gud. Det giver bedre mening.
Jeg hører, Tully havde sidste dag på Get Up, America.
- Hvad skete der? - Hun fik sit eget talkshow.
Skøn sendetid, mange penge. Hun tiltrækker vist kerneseerne, så...
Hold da op!
Det er så...
Ja! Hun bliver ligesom Oprah.
Et skønt studie med udsigt over Central Park.
Det overgår hendes vildeste drømme.
Hvor er det skønt for hende! Vores lille Tully er blevet voksen.
Hun er en stjerne. Var det altid.
Ja, jeg er glad på hendes vegne.
Er vi ikke alle det? Flot udklædning.
Det er ikke udklædning, men mit heksetøj. Jeg er en heks.
Du godeste. Forheks mig nu ikke!
Uh! Det gør hun!
Kan du lære mig at hekse?
Klart, onkel Mutt. Hvis du giver mig chips.
Aftale. Må jeg?
- Okay. - Okay, kom.
Hvordan gik turen faktisk?
Hun har stadig ingen venner og hang på mig konstant.
Nogen gjorde nar ad heksekostumet. Jeg ville myrde dem.
Vi burde brænde det.
Det er et skjold. Hun har brug for det lige nu.
Det går over, når hun er klar. Tålmodighed.
- Du er en god mor, Kate Mularkey. - Tak.
Jeg behøver ikke et bad. Fortryllelsen var ren.
Godt forsøg, lille heks.
Du går i bad, så snart vi har spist, skat.
Hej, Mularkey.
- Åh gud! - Tante Tully!
Hvad sker der?
Du skræmte livet af mig! Hvorfor er du ikke i New York?
Lang historie.
Jeg havde sidste dag på Get Up, America!
og holdt en flot farveltale for mine kolleger.
Dick fulgte mig ud.
- Tænk, at det var sidste udsendelse. - Stærk afslutning.
Godt interview med vicepræsident Gore.
Tak, Dick. Jeg nød dit indslag om det nye middel.
Viagra? Det er fremtiden.
Jeg ville ind til byen for at se mit nye studie,
men jeg tog en lille omvej.
Jeg troede virkelig, jeg skulle dø.
I en elevator.
I Midtown.
Ved du, hvad jeg indså lige i det øjeblik?
Jeg hader sgu New York.
Læg en dollar i bandeglasset.
Jeg lægger to, for jeg mener det fandeme.
Jeg er så træt af det sted.
Jeg er blevet overfaldet fire gange i de sidste tre år.
Jeg er træt af lugten fra affaldet, når det koger på fortovet,
og at sneen bliver helt sort.
Jeg savner træer. Jeg savner jer.
Jeg vil være hos dem, jeg elsker. Jeg vil hjem.
Så jeg har besluttet...
...at flytte tilbage.
Du har lige sagt ja til et nyt talkshow i New York?
Og hvad så? Jeg laver det her.
Gid! Du må ikke drille mig.
De lader dig ikke lave et nationalt talkshow herfra.
Ikke det?
Det er så sært.
For de har allerede sagt ja.
- Har de? - Det er løgn!
- Hvad! - Jeg sagde det jo.
Jeg tiltrækker kerneseerne, men det er ikke det bedste.
Jeg kan selv vælge producer.
Jeg fortalte dem, at der kun er én, jeg vil arbejde sammen med.
Giv mig Johnny Ryan.
Seriøst?
Mit første eget talkshow. Jeg flipper helt ud.
Jeg behøver en, jeg stoler på.
Du spilder dine talenter på KPOC.
Hvor mange "Carol prøver" kan én mand producere?
Så, hvad siger du?
Rend mig!
- Hallo! - Mor!
Du spørger ham, ikke mig!
- Jeg er producer. - Ja.
Jeg har produceret ting for dig.
Men du siger altid, du har så travlt.
Og at du ikke vil tilbage til arbejdet foreløbig,
fordi du er fuldt tilfreds med det, du laver her.
- Ja. - Skriver du ikke en roman?
- Langsomt, men jo. - Og er frivillig på Marahs skole.
Du kunne da have spurgt mig.
- Havde du sagt ja? - Det finder vi aldrig ud af nu, vel?
Kate, kom nu.
Jeg ville selvfølgelig elske at have dig med på showet.
Jer begge to! Jeg skulle ikke have antaget noget.
Så jeg spørger dig nu.
Siger du ja, redder du mit år, mit årti.
Det bliver 1990'ernes højdepunkt.
Hvad siger du så, Kate? Vil du gøre det?
- Jeg kan ikke, Tull. Jeg har for travlt. - Ufatteligt!
Hvad med dig, Johnny? Er du på?
Jeg er på.
Ja, sgu da! Lad os fejre det!
Dansefest!
Vi danser efter maden.
Og så ser vi Hocus Pocus.
Ja. Hver evig eneste aften.
Se selv! Det er det, jeg har savnet i de sidste otte år.
Jeg holder aldrig dansefest efter maden.
Jeg falder i søvn alene med et glas vin i sofaen,
mens jeg researcher.
Så vågner jeg kl. 3 i en pøl af mit eget savl.
Det her er meget bedre!
Jeg har en særlig sang i aften til ære for din tante Tully.
Hvad har du valgt?
Hold da kæft!
Sådan!
Er du klar?
Kun sytten år
Piger! Der er morgenmad!
Når sengen er slut! I guder!
Tamburinen
Åh ja!
Okay.
Godmorgen.
Tully, din livret. Bananpandekager.
- Mums! Tak, mrs. M. - Ja.
De er så slimede. Lavede du nogen uden?
Undskyld, skat. Du kan tage cornflakes.
Klart. Pyt med det. Kate behøver ikke varm morgenmad.
Eller du kan spise pandekagerne.
Smag dem, Katie-trut. De er lækre.
De smager så godt.
Ellers tak.
Jeg så det 12-tal, der hænger på køleskabet. Flot!
Intet problem.
Kate fik 87.
Du siger det, som om nogen er død. Det er et 10-tal!
Og synes du, et 10-tal svarer til dit potentiale?
Det er helt normalt at slappe af på sidste år.
Det tror jeg ikke på.
Nå. Jeg må på arbejde.
Piger, hvis vi går nu, kan jeg køre jer.
Wow! Tak, mr. Mularkey.
- Ja. - Hav en god dag.
Tak, skat.
- Er du sulten? - Hvad?
Undskyld. Jeg laver lidt research.
Vi kan overnatte i Minneapolis, når vi tager til Kates behandling.
Okay.
Hej.
Hvordan går det? Er hun vågen?
- Endelig. Jeg går ind. - Vent.
Før I går ind...
Vi har lige talt med lægen.
Okay.
De har fået MR-resultatet.
Kræften har spredt sig.
Til hjernen.
- Hvad? - Pis! Det gør mig ondt.
Okay. Hvad betyder det så?
Det betyder, at...
Danny, tak, fordi du fik hende ind i forsøget, men det udelukker hende.
Okay.
Så finder vi et andet forsøg. Der må være flere. Der er muligheder.
Lægen siger, hun har nogle uger,
i bedste fald et par måneder.
Så nu handler det bare om, at hun føler sig godt tilpas.
Eller at få hende ind i et andet forsøg med det samme.
Det er for sent, Tully.
Vi må se det i øjnene.
Wow!
Det gør mig virkelig ondt.
Fuck dig!
Fuck dig for at opgive! Du var aldrig god nok til hende, Johnny.
Hej, skat.
Hej.
Jeg har nogle smuglervarer med til dig.
- Fedt. - Jeg har også sodavand.
Undskyld.
For hvad?
Jeg svigtede dig.
Nej, du gjorde ej. Stop!
Hold op! Det her er...
Det er bare et tilbageslag.
Vi giver ikke op.
Det er ikke at opgive.
Det er at give slip.
Jeg vil bare hjem til dig.
Og Marah.
Og Johnny.
Jeg kan ikke.
Jeg vil bare hjem, okay?
Okay.
Lad os tage hjem.
HOBBITTEN
Det gjorde hun ikke!
- Jo! Hun sagde præcis sådan. - Hvad havde hun...
Jeg rødmede, og hun vidste, hvad hun gjorde.
Jeg kunne ikke sige noget. Heller ikke tænke.
- Jeg tror, du har overhånden. - Det var så sødt.
- Hun sagde det da ikke sådan? - Jo. Det sværger jeg.
Hvad sker der? Hvad taler I om?
Må jeg sige det?
- Okay. Men det er ingenting. - Marah har en date.
Seriøst? Med hvem?
Ikke nogen.
Hun hedder Zoe. De mødtes til hockeykampen i sidste uge.
Hun var målmand for modstanderne.
Marah scorede vindermålet, og Zoe bad om hendes nummer.
Hold da op! Hvor modigt!
Hun er åbenbart ret så sød.
Det er ingenting.
Det er virkelig meget.
Skat, hvor er det dejligt. Vi bør sætte dit hår.
Det gider jeg ikke. Det er fint.
- Hvem var det? - Danny. Jeg ringer tilbage.
- Du kan ikke bare undgå hans opkald. - Nej, jeg har travlt. Det ved han.
- Hvad vil du tage på i aften? - Jeg tager det her på.
Nej. Du må klæde dig pænt på. Ikke for pænt, bare naturligt flot.
Og lad os sætte dit hår og fremhæve dit kønne ansigt.
Okay.
Tak, tante Tully. Du er den bedste!
Marah er lige taget afsted på date.
Hun så smuk ud.
Hun var så nervøs. Det var sødt.
Tænk, at vores lille pige bliver voksen.
Ja, sådan går det typisk.
Hvornår må jeg læse bogen?
Aldrig, hvis jeg ikke kan få et øjebliks ro!
Undskyld. Jeg prøver bare at blive færdig inden...
Alt glider fra mig.
Jeg søger forgæves efter ord. Hvordan skal jeg kunne skrive?
Jeg har altid sagt, jeg var forfatter, uden at skrive noget.
Alle de forfatterlektioner og romaner, jeg aldrig skrev færdigt.
Nogle begyndte jeg slet ikke på.
Den her må jeg skrive færdig.
Det gør du.
Og det værste er,
at det er det her, hun vil huske. En syg skygge af en mor.
Det er ikke sandt.
Det er det da.
Marah fik 16 år med dig, før du blev syg.
Men det her vil hun huske tydeligst.
Maden er klar. Grøntsagslasagne. Din livret.
Dejligt, tak. Jeg kommer om lidt.
Hvilken film vil du se i aften?
Det stærke køn, tror jeg.
Mularkey!
Tid til kærtegn.
Beaches.
- Hvorfor er hun sådan? - Pas. Hun har en syg sans for humor.
Vi ses dernede, Mularkey.
Johnny.
Det ved jeg godt.
Jeg elsker også dig.
Hold op, mor! Giv mig min hat tilbage.
Vi kunne lade den blive hjemme i dag. Som et eksperiment.
Nej, jeg skal have den på. Ellers er jeg ikke en rigtig heks.
Det var en god pointe, lille heks.
Børst tænder.
Hej. Tully er her. Vi kører første prøve i dag.
- Fedt. - Hej, Mularkey.
Du bør tage med. Du skal se mig øve talkshowvært.
Jeg kan ikke. Jeg skal bage 200 cupcakes til Marahs skole.
Fuck det. Køb nogen, og tag med os.
Jeg køber dem ikke. Det er en hån mod kagesalg.
Hvornår er min hår-makeup-tøj-prøve?
I dag før prøveoptagelsen. Husk, du har tre før-interviews i morgen.
- Måske bør konferenceopkaldet flyttes... - Til fredag. Det er gjort.
Husk, jeg kommer til middag.
Gør du ikke altid det?
Jeg er gået glip af otte års middage med min bedste ven.
Så jeg må komme til middag hver aften i otte år for at indhente det.
- Sådan virker det vist ikke. - Jo, for mig.
- Og jeg kan ikke lave mad. Win-win. - Fedt.
Jeg laver din livret i dag. Lasagne.
- Tak. Jeg elsker dig. - I lige måde.
Og jeg elsker dig også.
- Elsker dig. - Er det ikke skønt?
- Som om vi alle tre er gift. - Sådan er det slet ikke.
Vi er en familie nu. Perfekt.
- Vi taler om grænser på vej til jobbet. - Hvorfor?
Farvel, far.
- Ses, skat. - Hyg jer med stormløbet.
Det er skønt, at Tully er flyttet hjem igen.
Skønt, hun er tilbage.
Jeg følte, jeg manglede en arm, da hun var i New York.
Og hun gav Johnny et job! Hun er så betænksom.
Hun gav ham det ikke som en gave. Han er en dygtig producer.
Naturligvis.
Måske kan I så endelig få et hus
og komme ud af den lille lejlighed her.
- Marah har brug for en have. - Ja, det har du sagt.
Vi har faktisk sparet op og er begyndt at lede.
Jeg ville gerne bo ved vandet.
Hvad tænker du i forhold til at arbejde igen?
Måske kunne du arbejde for Tully.
Hun ville faktisk have mig som producer på showet, men jeg sagde nej.
Nå.
Hvorfor?
Jeg har meget travlt og elsker det, jeg laver.
Jaså. Men I prøver jo ikke mere at få et barn til.
Og? Du var hjemmegående. Det er der intet galt i.
Ja, men jeg havde to børn,
og det var anderledes for kvinder i min generation.
Vi havde intet valg.
Men du kan gøre hvad som helst.
Du har så meget potentiale.
Og det er ikke for sent.
Jeg må nok hellere få kagerne hen til Marahs skole.
Og jeg kommer for sent til Tae Bo.
Okay. Vi ses senere. Hils Tully fra mig.
Det skal jeg nok.
Hej, mor.
Hej, skat.
Hvordan gik daten?
Det var ret sjovt.
Hvor dejligt.
Tull er gået i seng,
men hun vil helt sikkert gerne høre alt om det i morgen.
Jeg kunne også fortælle dig om det.
- Virkelig? - Ja, hvis du ikke er for træt.
Nej, jeg er ikke for træt. Kom her. Lad mig høre.
Okay. Det gik faktisk rigtig godt,
men under hele filmen kunne jeg knap fokusere, fordi jeg var...
- Bevidst om, at hun sad ved siden af? - Ja! Det var helt skørt.
Vi rørte ikke hinanden, men jeg kunne mærke hendes kropsvarme
eller hendes energi ved siden af mig.
Skat, det har jeg også prøvet.
Det var helt vildt.
Hun er så sej, mor. Og så sjov.
Hun fik mig til at grine så meget, at der kom cola ud af næsen.
I dag skal vi møde nogle brude, der fik en meget brat opvågnen efter brylluppet.
Barske bryllupshistorier i dag i Tully.
Hej. Du kom alligevel.
Kagerne var hurtigt klar. Er det okay, jeg kom?
Ja, helt klart.
Men nogle netværkspinger kom fra LA på overraskelsesbesøg.
- Så alt er lidt vildt. - Forstået. Jeg kan gå igen.
- Nej. Bliv. - Er du sikker?
Ja, jeg er. Tully har brug for opbakning.
Hvad gjorde du så,
da du opdagede, at din mand var din fætter?
Jeg spurgte min mor, hvorfor hun ikke sagde det til brylluppet.
Hun sagde, hun ikke mente, det angik hende.
Og hun var glad for, jeg endelig havde fundet en.
Det lyder som en meget svær tid for dig.
Jeg troede, I ville lave Oprah, ikke Jerry Springer.
Ja, men netværket ville afprøve noget.
- Vil du have mig undskyldt et øjeblik? - Ja.
Tak, Veronica, fordi du delte din historie med seerne.
Det er en god påmindelse om ikke at blive gift,
før man kender den anden rigtig godt.
Efter pausen har vi flere sande ægteskabskatastrofer i Tully.
Okay. Jeg taler med hende. Bare rolig.
Du gør det godt!
- Hvorfor lyver du? - Jeg lyver ikke.
Jeg kan se jakkesættene votere. De er tydeligvis ikke glade.
- Hvad er der galt? - Intet.
De synes bare, du virker lidt poleret.
Selvfølgelig er jeg poleret.
Jeg er professionel.
- Ja. De vil have dig til at slappe af. - Jeg slapper af!
Jeg har gjort det tusinde gange!
Ja, men du skal ikke bare føle dig afslappet,
du skal udstråle afslapning.
Hvad skal det sige?
Hold det løst og uformelt. Du gør det så godt.
Så er det nu!
Vi er klar til at fortsætte. Klar? Om tre, to, en.
Hejsa. Velkommen tilbage.
Jeg hedder Tully Hart,
og vi skal bare sludre lidt om nogle vilde bryllupshistorier.
I skal nu møde en kvinde, der faktisk blev gift med en bro.
Wow, det er vildt.
OPTAGELSESKONTORET UNIVERSITY OF WASHINGTON
Jeg skal på college!
Det er utroligt!
Du har U-Dub-legatet. Nu kan vi begge to komme afsted.
Ja.
Jeg fik også et brev fra Clouds tilsynsværge om,
at hun skal kigge forbi, så...
Hun blev åbenbart løsladt forleden.
Hvis hun ikke er i fængsel, hvor er hun så?
Ingen anelse.
Men hun vil vel ikke have mig.
Det ville hun aldrig.
Men det vil jeg sgu,
og min mor og min far og Sean.
Ja, men det er ikke det samme som at have en rigtig familie.
Jeg er din familie!
For altid.
Det bliver ikke mere rigtigt end det.
Vi skal på college sammen og være samboer. Og så arbejder vi sammen som journalister.
Vi bliver gift samtidig med brødre og føder den samme dag.
Måske.
Så bliver vi gamle damer,
der går rundt i gårdhaven på plejehjemmet og knuser gamle mænds hjerter.
Hvor er vores mænd?
De kan godt komme med, men det vigtigste er os to
sammen for evigt.
For evigt og altid.
- Skal vi snige os ud herfra nu? - Og tage hvorhen?
Det får du se.
Du havde ret, Mularkey. Det var præcis det, jeg behøvede.
Den perfekte forbrydelse. Bud og Margie ved ikke, vi gik.
- Tænk, at det er så længe siden sidst. - Ligesom i gamle dage.
Her kommer vi, verden! Er du klar til os?
- Firefly Lane-piger for evigt! - For evigt!
To seksere! Jeg har tævet dig igen.
Fordi du snyder.
Brian, bak mig lige op. Snød jeg?
Jeg blander mig ikke i famiiestridigheder.
Hverken for min yndlingspatient eller hendes søde bror.
For fanden, Brian. Du ved, jeg har ret.
Beklager. Jeg kommer igen i morgen med noget mere væske
og for at se, hvordan det går.
Tag din medicin i aften om nødvendigt. Jeg kommer ved middagstid.
- Vi ses. - Jep.
Håber at se dig igen.
Ja, fedt. Og jep, vi ses der.
Tak.
- Kors. Flirt ikke med min sygeplejerske. - Han flirtede med mig.
- Han er nu rigtig sød. - Det er han.
Desværre er jeg optaget. Meget optaget.
Vent. Betyder det...
Jeg vil fri til William.
Du godeste!
Få mig ikke til at græde.
Der er gået et par år, og jeg elsker ham virkelig.
Og på det sidste har jeg indset, at, du ved ... Det er bare...
Det er okay. Sig det bare.
At din søster er døende satte perspektiv på tingene for dig.
- Det var så lidt. - Wow!
Hvis du vil sige det så ligefremt, så ja.
Manner.
Gid jeg kunne komme til brylluppet.
Det kan du måske også.
Men hvis jeg nu ikke kan,
må jeg så bare sige...
...undskyld?
For hvad?
At jeg ikke var en bedre søster.
Du var skøn.
Jeg var led.
- Samme her. - Ja, men jeg var værre.
Det var du ikke.
Jeg var en narrøv. Jeg pinte dig.
Jeg var vist vred på dig
på grund af dig og Tully og jeres interne jokes.
Sådan ville jeg have det med dig.
Det har vi nu.
Ja.
Selvom du totalt snyder i backgammon.
Siger du, du ikke vil have revanche?
Jeg nakker dig, Mularkey.
Det sagde du de sidste tre gange. Jeg noterer mine sejre.
- Seriøst? - Du har vist glemt dem.
Ja.
Nå...
Det burde være dét, Katie-trut. Du er klar til college.
Så er det nu, det sker!
Sean, jeg vil savne dig! Du kan altid komme på besøg.
- Ikke altid. - Ja?
Jeg vil også savne dig.
Mor.
Jeg kan ikke få vejret.
Undskyld. Jeg kan ikke ... Undskyld.
Nu må I to passe på hinanden.
- Okay? - Det lover vi.
- Okay. - Elsker jer. Farvel.
Okay.
- Er du klar? - Ja.
- Okay. - Okay.
- Okay, farvel! - Farvel!
Elsker jer!
- Farvel! - Elsker jer!
Jeg elsker jer!
- Farvel! - Elsker jer!
Elsker jer!
- Firefly Lane-piger for evigt! - For evigt!
Læg dem ned, piger.
Sig sandheden.
Var det rædsomt?
Det var godt. Du var god. Det hele var bare så godt.
Dit eget studie til dit helt eget show.
Drop det pis, Mularkey. Det går helt galt.
Jeg ved bare ikke hvorfor. Vær helt ærlig nu.
- Hør. Det angår ikke mig. - Hold op med det pis!
- Jeg er ikke producer, men hjemmegående. - Virkelig? Skal det køre sådan nu?
Nej, jeg ... Hvad ved jeg?
Du kender mig!
Og du er bogstaveligt talt min kerneseer.
Sig, hvordan fanden jeg får det til at fungere.
For himlens skyld!
Okay.
Din frisure er rædsom.
Makeuppen ditto, og tøjet er slet ikke din farve.
Undskyld mig. Alle farver er min farve.
Det er ikke det reelle problem.
Hvad er det reelle problem?
Hej. Netværket har et par idéer.
Nej.
Jeg er ligeglad. Jeg vil høre Kates mening.
Okay. Problemet er, at du er Tully Hart, journalist i verdensklasse.
Ja. For det er den, jeg er.
Det er en del af dig, og det har gavnet dig indtil videre.
Verden ser dig som hård og fattet. Du interviewer præsidenter.
Men hvis dette show skal fungere,
må du give slip på det og bare være den Tully, jeg kender.
Ja.
Den rigtige Tully er ikke det perfekte billede på journalistisk integritet.
Præcis! Hun er sløset og drikker alt for meget.
- Bander foran børn. - Går i seng med de forkerte.
Okay, så I vil have, at jeg som vært på showet fremstår
som en alkoholiseret tøs med en beskidt mund, der fordærver ungdommen?
Fremstå som dig selv ligesom i The Girlfriend Hour.
Til thanksgiving, når vi kvinder samles
og griner og snakker og fortæller historier.
Og du får alle til at åbne sig for dig.
Sådan skal du være på showet. Det er den, jeg gerne ville se.
Hun har ret.
Det var god mad i aften.
Ja. Cloud nød den vist. Og Margie. Kan jeg behage dem begge, har jeg vundet.
Hvordan har du det?
Stadig vred på mig?
Hvad snakker du om?
Du har opvartet mig i ugevis og opført dig som den perfekte ven.
Opført mig som?
Jeg kan mærke det. Du er vred på mig.
Hvorfor skulle jeg være det?
Fordi jeg lovede dig, jeg aldrig ville gå.
Og nu gør jeg det.
Det er ikke din skyld.
Betyder det noget?
Tull, det er måske din sidste chance for at råbe ad mig.
Hold op med at sige det pis.
Hvorfor? Det er sandt.
Jeg er ligeglad.
Jeg vil ikke tænke på det.
Og jeg vil ikke råbe ad dig.
- Du ville nok få det bedre af det. - Jeg får det aldrig bedre.
Okay?
- Vi havde en aftale, Mularkey. - Ja.
Vi skulle blive gamle damer sammen.
Du må ikke dø.
Det må du ikke. Jeg ved ikke, hvem jeg er uden dig.
Jeg er så bange for, at jeg bare går i opløsning.
At alle dele af mig falder fra hinanden, når du er væk.
Jeg ved ikke, hvordan jeg skal eksistere.
Hvordan skal jeg eksistere uden dig?
Jeg...
Jeg er ikke klar.
Jeg bliver aldrig klar.
Det ved jeg godt. På en sær måde slipper jeg billigere.
Jeg skal ikke leve i en verden uden dig.
- Lov mig, når dit nye talkshow starter... - I guder. Hvem siger, at det gør?
Lov mig, at du dedikerer den første udsendelse til mig.
Og du skal græde. Okay?
Virkelig grim gråd med det forvredne ansigt, du lige viste.
Rend mig!
Jeg mener det. Ellers vil jeg hjemsøge dig.
Og du skal ringe tilbage til Danny.
Ja. Det gør jeg. Det skal jeg nok.
Ikke senere. Ikke en dag. Ikke, når jeg er væk, men nu.
Du må gerne være lykkelig nu, Tull. Vent ikke, til jeg er død.
Jeg venter ikke.
Jo, du gør.
Men jeg vil høre om jeres vilde, frække og nyt-forhold-sex,
mens jeg kan værdsætte det.
Okay.
Jeg ringer til ham i morgen.
Ring ikke til ham. Tag hen til ham, okay?
Okay!
Du er pisseirriterende.
Kan vi nu gøre noget, jeg har lyst til?
Næh, ellers tak.
Okay.
Luk øjnene.
- Hvad vil du gøre ved mig? - Stol på mig.
Vi er børn igen.
- Kom ned. - Du er skør.
Det er 1970'erne.
Vi sneg os ud af huset for at køre på cykel.
Vi griner helt vildt,
fordi vi er uovervindelige.
Armene ud som vinger.
Åh gud, hvor er jeg bange!
Er her ikke en pool?
- Åh gud! Pis! - Stol nu på mig.
Hold kæft, hvor var det sjovt!
Skal vi ryge os skæve?
Ja.
Den medicinske pot er godt nok stærk!
Bedre end det, Cloud plejede at ryge.
Ja, det er godt.
Hvad i alverden har I gang i?
- Pis! - Vi blev opdaget!
I to! I tror, I er så snedige.
Ligesom når I sneg jer ind i huset igen, mens jeg så fjernsyn.
Vidste du det godt?
I trampede sgu da rundt som et par bryggerheste!
- Jeg er så skæv. - Det var...
- Her. - Tak.
Hold da kæft.
Hold nu ikke på den joint.
Kom nu.
Åh gud.
Aldrig har jeg fortrudt så meget at være clean end lige i dette øjeblik.
- Et hvæs? - Nej.
Jeg har røget rigeligt for resten af mit liv,
men hvem skulle have troet, at du ville prøve at fordærve mig?
Tak.
Har vi gang i en pigesnak?
Fordi jeg vil vildt gerne vide, hvordan Dan Sportsmand er i sengen.
I guder! Hvad foregår der her?
Tja...
Han er den bedste, jeg har prøvet.
Og jeg har prøvet nogle rigtig gode nogen.
Han er en meget sexet mand, det må jeg indrømme.
Hvad med dig, skat?
Der har ikke været så meget aktivitet i den afdeling på det seneste, mor.
Men I har dyrket god sex, ikke?
Dig og Johnny.
Den slags, hvor man sveder og skriger, og man er bange for at ødelægge sengen.
Ja, mor. Det har vi.
Det har vi.
Godt.
Det glæder mig.
Jeg ved ikke hvorfor,
men det trøster mig.
Tja...
Det var altid meget vigtigt for dig, at jeg nåede mit fulde potentiale.
Åh nej, skat. Du oversteg dit fulde potentiale.
Jeg er så stolt af at have opfostret en datter,
der var en bedre hustru, en bedre mor,
en bedre ven og et bedre menneske, end jeg nogensinde var.
Det fortalte jeg dig vist ikke tit nok.
Hvor stolt jeg er af dig.
Det ved jeg godt.
Jeg er også stolt af dig.
Skæve Marge kører en rutsjebanetur.
Altså...
Margie!
- Margie. - Ja. Margie.
- Margie. - Margie.
Gie! Margaret.
- Jeg blev skæv med Margie. Ja sgu. - Vi blev skæv med din mor!
Nogen morede sig vist i går, hvad?
Ja.
Og ved du hvad?
Jeg skrev bogen færdig.
Ja? Endelig! Vil du nu fortælle mig, hvad dælen den handler om?
Foregår den i et herred?
Nej.
Det er historien om mit liv.
Til Marah.
Hold da op.
Jeg tænkte, hun kunne lære mig at kende på den måde.
Og huske mig.
Og det har været rigtig sjovt at genopleve alle de øjeblikke.
Som første gang, jeg så Tully ved stoppestedet.
Første gang jeg mødte dig.
Det kapitel vil jeg gerne læse!
Du fremstod ikke så godt i starten.
- Du ænsede mig knap nok. - Det er ikke sandt.
Jeg var fuldt opmærksom på dig.
Du kom med suppe til mig.
Der er et helt kapitel om suppen.
Jeg plejede at se på dig.
Du vimsede rundt på kontoret i din lille nederdel og gamacher.
Det lyder næsten upassende, mr. Ryan.
Du skræmte mig så meget.
- Klart nok. - Det er sandt.
Du var det første virkelig gode menneske, jeg havde mødt.
Det skræmte livet af mig.
Det er en sær oplevelse. At nedfælde sit liv.
Jeg har altid troet,
at jeg ikke gjorde nok.
At jeg burde have været mere. Jeg var bare hustru og mor.
De bekymringer virker så meningsløse nu.
Jeg ønsker bare, at Marah ved, at jeg er stolt af hende.
Og hvilken gave det har været...
...at være hendes mor.
Og det skal du også vide.
- Det er okay. Det er unødvendigt. - Du skal vide det.
At jeg er så stolt af os.
Over det liv, vi har opbygget sammen.
Resten er bare staffage, ikke?
Ens kære er de vigtigste.
Og dem, der har en kær.
Nå.
Giv den til hende, når hun er klar.
Læs den ikke foran mig. Jeg er for flov.
Kate...
Det ved jeg godt.
Jeg elsker også dig.
- Hejsa. - Pis!
Du skræmte mig, Sportsmand.
- Jeg hørte, du kom hjem. - Ja, jeg træder åbenbart tungt.
Jeg har prøvet at ringe.
Ja, jeg har boet hos Kate.
Jeg vil bare fokusere på det.
Ja. Det forstår jeg udmærket.
Hun ville nyde at se dig. Vil du besøge hende?
Ja, jeg vil også rigtig gerne se hende.
- Før jeg rejser. - Hvorhen?
Til New York igen.
En stor chance. Min startup.
Jeg åbner kontor på østkysten og har sat fut i medierne.
Det giver bare mening, at jeg skal være der.
Du flytter altså?
Jep. Jeg har prøvet at ringe for at sige det.
Ja, undskyld, men min bedste ven er ved at dø!
Jeg er ikke sur.
Det er jo noget, vi godt kan finde ud af.
At give hinanden plads.
Vi kræver aldrig noget af den anden.
Sådan fungerer det for os. Derfor fungerer det for os.
Nå, jeg ville bare lige hilse på,
og jeg er her et par dage endnu.
Så har du brug for en at tale med...
Okay.
Jeg fatter fandeme ikke, at du rejser!
Du har ikke ringet tilbage i ugevis.
Ikke fordi jeg ikke havde lyst.
Jeg...
Jeg var bange. Jeg var ikke klar til os.
Det er helt okay. Det er fint.
Virkelig. Det er lige meget.
- Nej. Jeg sagde, jeg elskede dig. - Ja, og så ringede du ikke mere.
Det er fint, Tully. Derfor vidste jeg, at du forstod, at jeg må rejse.
Er du
nødt til det?
Beder du mig om at blive?
Ville du så blive?
- For fanden, Tully! Kors i røven! - Okay.
Du har ret. Vi giver hinanden plads.
Vi kræver ikke meget, og det fungerer for os,
bortset fra at det ikke gør, fordi...
Jeg vil have mere.
Så jeg beder dig om at blive for min skyld.
Jeg ved godt, det ikke er fair. Jeg har været en røv.
Jeg elsker dig.
Jeg vil være sammen med dig.
Så rejs for helvede ikke til New York. Vær sød at blive hos mig.
- I guder. Var det virkelig så svært? - Ja, det var det!
Ville du virkelig flytte til den anden ende af landet?
Ja, det ville jeg. Jeg havde en lejlighed og det hele.
Troede du ikke, jeg ville have dig her?
Jeg håbede det.
Jeg var ikke sikker.
Men du bliver her, ikke?
For min skyld?
Jo. Selvom du er et totalt mareridt.
Det er det, du elsker ved mig, Sportsmand.
Ja, det har du ret i.
Er det tøjet til Tullys store show? Jeg købte ny kjole til dig.
Mor, jeg er en heks. Jeg skal have heksetøj på.
Okay. Det er fint. Du kan klæde dig, som du vil.
Men du skal bare vide,
at det ikke er tøjet, der skaber heksen, det er den magi, du har indeni.
Og den har du uanset hvad. Altid.
Du er den mest magiske, jeg kender, Marah Ryan.
Tak, mor. I lige måde.
- Ja? - Klart! Du er min bedste ven!
Tak, skat.
Jeg kan vel godt tage den nye kjole på.
Er det rigtigt?
Sikker?
Okay, det er fint.
Jeg henter den lige.
Og jeg vil have katteører på.
Okay.
Har du lyst til suppe? Det virker som en suppedag.
- Okay? - Ja.
Huskede du at vaske Marahs heksedragt?
Hvad?
Hun skal på tur i morgen. Den skal vaskes i aften.
Ja, jeg vasker den.
Tak, Johnny.
Jeg elsker dig så højt.
Jeg elsker også dig.
Hvad?
Hold da kæft! Johnny, se lige den trappe!
- Den er skøn! - Ja, den er.
Wow! Det er et helt palæ!
Hvis I ikke køber det, så gør jeg.
Er her en lugt af en art?
Ja.
Ja, det lugter af
New York.
Det er tis. Faktisk kattetis. Den afdøde ejer havde 14 katte!
De tissede overalt. Derfor har vi råd.
Derfor og grundet det faktum, at Johnny producerer
det bedste dagtime-talkshow i USA.
Er det ikke næstbedst?
Oprah tæller ikke. Hun er i sin egen liga.
Det er du også, Tully.
- Hvor er mit værelse, far? - Pas. Lad os finde et.
- Det er for meget, ikke? - Nej, slet ikke.
Du har fortjent det.
Ved at være mislykket forfatter
og hjemmegående med kun ét barn, som min mor gerne påpeger?
Mit show er en succes på grund af dig.
Du er hjernen i hele foretagendet.
Og hjertet.
Og sjælen.
Se lige den udsigt!
Hvordan kan man nogensinde være trist med sådan en udsigt?
Og så tog han mig i sine arme...
...og sagde, at han elskede mig.
Så gjorde vi det.
To gange.
Var det alt?
Kun to gange?
Jeg skulle jo tilbage for at lave aftensmad.
Åh gud. Han sagde det sjoveste bagefter.
Det er faktisk en lang historie, så jeg tager lige mere te.
Okay.
Okay. Da vi så var færdige med anden runde, sagde han...
Jeg tror ikke, jeg kan gå ind.
Ja.
Det tænkte hun godt.
Hun efterlod noget til dig.
Kære Tully.
Jeg ved sgu godt, du ikke kan holde begravelsen ud.
Du er ikke stjernen.
Jeg håber, du i det mindste airbrushede billederne af mig.
Nå, jeg ved godt, at du nok ikke glemmer mig,
men jeg har alligevel skrevet det hele ned i denne bog.
Ikke kun de sjove ting,
men alle de rædsomme, pinlige, sjove og sande ting, jeg kom i tanke om.
Første gang jeg mødte dig.
Den aften, du faldt igennem et glasbord.
Hvad? Tully!
Da vi skjulte et lig for Cloud.
Træk ham den vej.
Hver gang vi dansede...
...sang...
...skændtes...
...græd...
...og forsonedes.
Du er med.
Der er så meget, jeg burde sige til dig lige nu,
men vi har nok allerede sagt det hele i vores levetid.
Nu skal du høre, hvad jeg har at sige i mit brev fra graven.
Meget dramatisk, ikke sandt?
Du føler nok, at jeg forlod dig, men det er ikke sandt.
Du skal bare åbne denne bog,
så er jeg der.
RYG MIG
KYS MIG
SPIL MIG OG DANS
Tekster af: Pia C. Hvid